كاس إفريقيا 2023

كاس افريقيا 2023 لمعروفة تا ب افكون 2023 ("AFCON 2023") ؤلا كان 2023 ("CAN 2023") و على ود الصپونصور طوطال اينيرجيز كاس افريقيا 2023 هي كاس افريقيا نمرة 34 لي كاتنضّمها لكونفيديرالية د لكورة لافريقية كلا عاماين، و مضايفاها لكوط ديڤوار ل لمرة التانية ف تاريخها من 1984. هاد النسخة كان معوّل باش تكون تالت وحدة كاتنضم ف لفترة د الصيف ديال النص الشمالي د لارض (يونيو تال شتنبر)، باش تنقص التضارب ف الجدول الزماني معا لمنافسات د لفراقي ف ؤروپا. ف 3 يوليوز 2022، قررات لكاف باش تاجلها تال لبدية د 2024، بسباب تخوفات من تقلبات د الطقس سيرتو لعواصف لاستوائية ف لكوط ديڤوار. السمية د التورنوا، لي فيها عام 2023، تحافض عليها على ود الصپونصور، و تلعبات من 13 يناير تال 11 فبراير. هادشي كان طرا تا ف كاس افريقيا 2021 لي تلعبات ف لكاميرون، و ل نفس لاسباب. سينيڭال هي لي كانت كاتدافع على اللقب ديالها ف هاد النسخة، ولاكين قصاتها لكوط ديڤوار ف دور 16. ختيار لبلاد لمضايفة. ترشيحات. ترشيحات ترفضو. لكاف كانت علنات ف لاصل بلي لكيسان د افريقيا د 2019، 2021، و 2023 غادي يتلعبو ف لكاميرون، لكوط ديڤوار و غينيا ب هاد الترتيب. ف 30 نونبر 2018، حيّدات لكاف لحق د لمضايفة د كاس افريقيا 2019 من عند لكاميرون حيت تعطلات ف التحضير ليها. ولاكين تقبل الطلب باش تتاجل لمضايفة ديالها تال 2021. هادشي عطّل الترشيحات الجوج لخرين ديال لكوط ديڤوار ل 2023، و ديال غينيا ل 2025. ملي تبيّن بلي هاد اللخرة ماواجداش، تعاود لپروصي د الترشيح و ربحات لمغريب لحق د لمضايفة د كاس افريقيا 2025. التسويق. لماسكوط. لمجلس الرسمي ديال تنضيم كاس افريقيا 2023 علن على لماسكوط الرسمي "اكوابا" لي كاتعني "مرحبا" ف لوغة باولي لي كيهضروها اكبر عدد د الناس ف لكوط ديڤوار. لكورة د اللعب. ف 12 اكتوبر 2023، لكاف و پوما علنو على "پوكوو" لي هيّ السمية د لكورة الرسمية د التورنوا. السمية تختارت على اللعّاب لاڤواري لوران پوكوو لمشهور محلياً حيت كان ماركا 5 د لبيوتا على اتيوپيا ف كاس افريقيا 1970. لاغنية الرسمية. ف 12 اكتوبر، تّعلن على لاغنية الرسمية ديال التورنوا، ب عنوان "اكوابا"، لي شاركو فيها لفنان النيجيري ييمي الادي، الراپور لمصري محمد رمضان، و لفرقة لاڤوارية د لمزيكة ماجيك سيستم. التاهل. 54 منتخب ف لاصل تقيّدو باش يشاركو ف لاقصائيات، لي بحال ف 2019 و 2020 تنضمو على جوج مراحل. لاريونيون و زانزيبار ماكانوش اعضاء ف لكاف بشكل كامل داكشي علاش مادخلوش ف لمنافسة. اريتريا نساحبات مبعد لعزلة اللولة. كينيا و زيمبابوي تعرّضو ل التوقيف من لفيفا، ف لوقت ديال لعزلة التانية. ف الدور اللول د لاقصائيات، 12 فرقة لاضعف ف الترتيب د فيفا ديال دجنبر 2021، تنافسو معا بعضياتهوم الي روتور. الستة الرابحين ف الدور اللول زيادة على 42 منتخب خرين تفرّقو على 12 ڭروپ ب عزلة لي تدارت ف ابريل 2022. الدور التاني تّلعب مابين يونيو و شتنبر 2023. من غير لڭروپ H، لفراقي الجوج اللولين ف كلا ڭروپ تاهلو ل كاس افريقيا 2023، زيادة على لكوط ديڤوار. لفراقي لماهلين. 17 منتخب لي شارك ف 2021 تاهل ل هاد لكاس. تا فرقة مبتادية (كاتاهل لمرة اللولة ف تاريخها) ما تاهلات ف هاد النسخة، ل اول مرة من كاس افريقيا 2015. لكونڭو الديموقراطية، جنوب افريقيا، انڭولا، ناميبيا، و طنزانيا رجعو ل كاس افريقيا بعدما كانو زڭلو النسخة لفايتة. زامبيا رجعات بعد 9 سنين د لغياب، و لموزامبيق بعد 14 عام. التيرانات. لكاف حطات هاد الشروط على التيرانات الستة ديال التورنوا: لمسؤولين د لماتشات. ف 12 شتنبر 2023، تّختارو 32 اربيط، 33 معاون د لاربيط، و 12 معاون د لڤيديو (ڤار). لحكّام. محمد غربال امين عمر دحان بيدا سمير ڭزاز محمود محمود محمد معروف عبد العزيز محمد بوه يوسف ڭاموح جلال جيد لحلو بنبراهام دانييل نيي لاريا محمود البنا بشرى كربوبي لمعاونين د لاربيط. عباس زرهوني مقران ڭوراري احمد ابراهيم محمود ابورجال لحسن ازڭاو مصطفى اكركاد ابراهيم محمد كواسي بروبي زكريا برينسي لمعاونين د لڤيديو. لحلو بنبراهام محمد عشور محمد البنا دانييل نيي لاريا زكريا برينسي رضوان جيد محمد ابراهيم لعزلة. لعزلة اللخرانية تدارت ف پارك دي اكسپوزيسيون ف ابيدجان ف 12 اكتوبر 2023. لمقديم ديال لحادات كان لموسيقي السينيڭالي لميريكاني اكون، و لعزلة داروها لكوايريا لقدام ديديي ضروڭبا و ميكيل دجون ؤبي، زيادة على اللعابا لحاليين صاديو ماني و اشرف حكيمي. لفراقي 24 لماهلين تفرقو ل 24 ڭروپ، ب ربعة د لفراقي ل كلا ڭروپ. الزلافات د لعزلة تختارو على حساب لكلاصمة د فيفا د شتنبر 2023. الزلافات د لعزلة تختارو على حساب لكلاصمة د فيفا د شتنبر 2023، من غير لكوط ديڤوار لي كا بلاد مضايفة تدارت مباشرةً ف الزلافة اللولة. مرحلة لڭروپات. "جميع السوايع محلية، GMT (UTC±0). " لبلان د لماتشات تّعلن عليه ف 20 اكتوبر 2023، من مور لعزلة ديال لڭروپات. تهراس التعادل. لفراقي كيترتّبو على حساب النقاط (3 د النقاط ل الرابحة، نقطة وحدة ل لمتعادلين، و زيرو ل لخاسرة). يلا جوج فراقي تعادلو ف النقاط، هاد الشروط كيتطبقو باش يتهرّس التعادل و يتكلاصاو (على حساب لبند نمرة 74 ديال حكام كاس افريقيا): يلا كتر من جوج فراقي كانو متعادلين ف النقاط: لقنوات لي مدوزين. هادي الليستة د حقوق لبت ديال كاس افريقيا 2023 على حساب لبلاد: